Σύμφωνα με τις απόψεις, το σύνολο των συμμετεχόντων [5 (πέντε)] εκφράζουν την επιφύλαξή τους ως προς την εγκατάσταση των ανεμογεννητριών στους ορεινούς όγκους, γιατί θεωρούν ότι πρώτα θα πρέπει να ληφθούν τα απαραίτητα μέτρα για την προστασία του φυσικού περιβάλλοντος. Μολονότι η εγκατάστασή τους αποτελεί μια πιο φιλική πρόταση για το περιβάλλον σε σχέση με τις συμβατές μορφές ενέργειας, καταλαμβάνουν εντούτοις τεράστιο χώρο και ο θόρυβος που προκαλείται κατά τη λειτουργία τους επιβαρύνουν το φυσικό περιβάλλον.

Ειδικότερα, όσον αφορά το Πάνειο όρος, η αδειοδότηση και η εγκατάσταση των ανεμογεννητριών θα πρέπει να απορρέει από την σύμφωνη γνώμη των τοπικών κοινωνιών, όπως αυτές εκφράζονται από την Τοπική Αυτοδιοίκηση Α΄ και Β΄ βαθμού και όχι απλή γνωμοδότηση του Περιφερειακού Συμβουλίου Αττικής. Συγκεκριμένα, υπάρχει αντίδραση από τους Δήμους Λαυρεωτικής και Σαρωνικού, οι οποίοι αντιτίθεται ως προς την εγκατάσταση των ανεμογεννητριών. Σε περίπτωση που δεν τηρηθούν οι απαραίτητοι κανόνες της επιστήμης και της τεχνολογίας, καθώς και αν δεν διερευνηθούν και αντιμετωπιστούν οι εν δυνάμει περιβαλλοντικές επιπτώσεις, η εγκατάσταση των ανεμογεννητριών καθίσταται επικίνδυνη και επιβλαβής στο φυσικό περιβάλλον (πανίδα και χλωρίδα) και κατά επέκταση στην ποιότητα ζωής και στην υγεία του ανθρώπου.